‘เอไอเอ’เน้นขายออมทรัพย์ผลตอบแทนดี
&nbsp;
19 ส.ค. 2554

โพสต์ทูเดย์ — เอไอเอ คลอดประกันสะสมทรัพย์ใหม่ จ่ายผลตอบแทนสูงสุด 500%
นายรอน แวน โอเยน ประธานเจ้าหน้าที่บริหาร บริษัท อเมริกันอินเตอร์แนชชั่นแนลแอสชัวรันส์ ประเทศไทย (เอไอเอ) เปิดเผยว่า บริษัทได้ออกกรมธรรม์ประกันชีวิตใหม่ 5 Pay 10 (NonPar) ซึ่งเป็นแบบสะสมทรัพย์ 10 ปี ชำระเบี้ย 5 ปี แบบไม่มีเงินปันผล ที่ให้ผลตอบแทนตลอดอายุสัญญาสูงถึง 500% ของเงินเอาประกัน และรับความคุ้มครองกรณีเสียชีวิตจากอุบัติเหตุอีก 100500% ของจำนวนเงินเอาประกันภัย 
ทั้งนี้ ลูกค้ายังได้รับความคุ้มครองชีวิตในวงเงิน 100% ของเงินเอาประกันในปีกรมธรรม์ที่ 1 และได้รับความคุ้มครองชีวิตเพิ่มขึ้นเป็น 200% 300% และ 400% ในปีกรมธรรม์ที่ 2, 3 และ 4 สำหรับปีกรมธรรม์ที่ 5–10 จะรับความคุ้มครองชีวิตในวงเงินสูงสุดถึง 500% ของเงินเอาประกันเริ่มต้น
นอกจากนี้ ผู้เอาประกันยังได้รับความคุ้มครองกรณีเสียชีวิตจากอุบัติเหตุ โดยหากเสียชีวิตในปีที่ 1 ของกรมธรรม์ ได้รับความคุ้มครองวงเงิน 500% ของเงินเอาประกัน ปีกรมธรรม์ที่ 2, 3 และ 4 ได้รับความคุ้มครองกรณีเสียชีวิตจากอุบัติเหตุ 400% 300% และ 200% ตามลำดับ ส่วนปีกรมธรรม์ที่ 5–10 ได้รับความคุ้มครองวงเงิน 100% ของเงินเอาประกัน
 
 
อย่างไรก็ตาม กรมธรรม์ดังกล่าวรับประกันตั้งแต่อายุ 1660 ปี มีเงินเอาประกันภัยขั้นต่ำ 2 หมื่นบาท สูงสุด 1 ล้านบาท อัตราเบี้ยประกันภัยสำหรับผู้ที่อายุ 1640 ปี = 870 บาทต่อจำนวนเงินเอาประกันภัย 1,000 บาท ส่วนผู้ที่อายุ 4155 ปี อัตราเบี้ยประกัน = 880 บาทต่อจำนวนเงินเอาประกันภัย 1,000 บาท และผู้ที่อายุ 5660 ปี อัตราเบี้ยประกัน = 900 บาทต่อจำนวนเงินเอาประกันภัย 1,000 บาท
“จากแนวคิดในการดำเนินธุรกิจของเอไอเอ ประเทศไทย ที่ให้ความสำคัญแก่ลูกค้า ยึดถือลูกค้าเป็นศูนย์กลางในการออกแบบและพัฒนาผลิตภัณฑ์และบริการต่างๆ ดังนั้น บริษัทจึงพัฒนากรมธรรม์ประกันชีวิตแบบ 5Pay10 (NonPar) ซึ่งเป็นกรมธรรม์ประกันชีวิตแบบ
สะสมทรัพย์ 10 ปี ชำระเบี้ยประกันภัย 5 ปี (ไม่มีเงินปันผล) ที่ให้เงินคืนรายงวด 4% ของจำนวนเงินเอาประกันภัยเริ่มต้นตั้งแต่สิ้นปีกรมธรรม์ที่ 29 และเงินครบกำหนดสัญญากรมธรรม์อีก 468% ของจำนวนเงินเอาประกันภัยเริ่มต้น รวมผลตอบแทนตลอดอายุสัญญาสูงถึง 500%”
นอกจากนี้ ผู้เอาประกันภัยจะได้รับความคุ้มครองกรณีเสียชีวิตจากอุบัติเหตุ โดยหากเสียชีวิตในปีที่ 1 ของกรมธรรม์ จะได้รับความคุ้มครองในวงเงิน 500% ของจำนวนเงินเอาประกันภัย ในปีกรมธรรม์ที่ 2, 3 และ 4 จะได้รับความคุ้มครองกรณีเสียชีวิตจากอุบัติเหตุ 400%, 300% และ 200% ตามลำดับ สำหรับปีกรมธรรม์ที่ 5 – 10 จะได้รับความคุ้มครองในวงเงิน 100% ของจำนวนเงินเอาประกันภัย 
พร้อมกันนี้ เอไอเอ ประเทศไทย ได้จัดกิจกรรมขอบคุณลูกค้าที่ซื้อกรมธรรม์ 5Pay10 (NonPar) นี้โดย ลูกค้าที่ซื้อกรมธรรม์นี้ในระหว่างวันที่ 131 พฤษภาคม 2553 จะได้รับสิทธิ์ชิงรางวัลแพ็คเก็จทัวร์ไปชมการแข่งขันฟุตบอลโลกรอบชิงชนะเลิศที่ประเทศแอฟริกาใต้เป็นเวลา 6 วัน 3 คืนจำนวน 2 รางวัล นอกจากนี้ ผู้ที่ซื้อกรมธรรม์นี้ที่ชำระเบี้ยประกันภัย 500,000 บาทขึ้นไปทุกคน รับบัตรรับประทานอาหารที่ร้านลอร์ดจิม โรงแรมแมนดารินโอเรียนเต็ล จำนวน 2 ใบ
สำหรับกรมธรรม์ที่มีสิทธิ์ชิงรางวัลแพ็คเก็จทัวร์ต้องชำระเบี้ยประกันภัยครบตามจำนวน และกรมธรรม์ต้องได้รับการอนุมัติภายในวันที่ 15 มิถุนายน 2553 โดยบริษัทจะจับสลากหาผู้โชคดีในวันที่ 22 มิถุนายน 2553 และจะมีจดหมายแจ้งให้ผู้โชคดีทราบภายใน 30 มิถุนายน 2553